ផ្សារក្ដាម (កែប)

គម្រោង​ទេសចរណ៍ ការធ្វើឲ្យ​ប្រសើរឡើង​ផ្នែក​បរិស្ថាន​នៅ​តំបន់​ផ្សារ​ក្តាម ខេត្ត​កែប បាន​បើក​ការដ្ឋាន​ជា​ផ្លូវកា​រហើយ កាលពី​ថ្ងៃទី​២១ ខែវិច្ឆកា ដែលមាន​លោក ថោង ខុន រដ្ឋមន្ត្រី​ក្រសួងទេសចរណ៍ និង​លោក កែ​ន សត្ថា អភិបាលខេត្ត​កែប អញ្ជើញ​ចូលក្នុង​ពិធីបើកការដ្ឋាន​នេះ​។ ពិធីបើកការដ្ឋាន​គម្រោង​ទេសចរណ៍ ការធ្វើឲ្យ​ប្រសើរឡើង​ផ្នែក​បរិស្ថាន​នៅ​តំបន់​ផ្សារ​ក្តាម ខេត្ត​កែប គ្រោង​ចំណាយ​ថវិកា ៩៥​ម៉ឺន​ដុល្លារ​អាមេរិក ក្នុង​គម្រោង​ហេដ្ឋារចនាសម្ព័ន្ធ​ទេសចរណ៍ សម្រាប់​កំណើន​ប្រកបដោយ​បរិយា​ប័ន​ក្នុង​មហាអនុតំបន់មេគ​ង្គ​នៃ​ធនាគារអភិវឌ្ឍន៍អាស៊ី (ADB)​។​
300px|រូបភាពតូច|ស្តាំ|ទេសភាពផ្សាកែបក្នុងឆ្នាំ២០១៥

 ប្រវត្តិសាស្រ្ត 
លោក សុខ សុ​គុណ អគ្គនាយករង​ក្រសួង​ទេសចរណ៍ បានឲ្យដឹងថា គម្រោង​ផ្សារ​ក្ដាម​នេះ​សាងសង់ឡើង​ក្នុង​រយៈពេល ១០​ខែ ពោល​គ្រោង​បញ្ចប់​នៅ​ខែ​សីហា ឆ្នាំ​២០១៨ ជាមួយ​ការប្រើប្រាស់​ថវិកា​ប្រមាណ ៩៥​ម៉ឺន​ដុល្លារ ដែលជា​គម្រោង ទេសចរណ៍ TIIG-ADB ក្រោម​ការសហការ​អនុវត្ត ដោយ​ក្រសួងទេសចរណ៍ និង​រដ្ឋបាលខេត្ត​កែប​។ ដោ​ឡែក លោក កែ​ន សត្ថា បាន​សំណូមពរ​ដល់​ប្រជាពលរដ្ឋ អាជីវករ​ទាំងអស់ ឱ្យមាន​ការយោគយល់ និង​ជួយ​បង្កលក្ខណៈ​ងាយស្រួល​ដល់​ក្រុមការងារ ក្នុងអំឡុងពេល​សាងសង់ ដើម្បីឲ្យ​ការងា​រ​នេះ​ប្រព្រឹត្តទៅដោយ​រលូន និង​ទទួលបាន​ជោគជ័យ​។ 

​អភិបាលខេត្ត​កែប​រូបនេះ ក៏បាន​ណែនាំ​ដល់​អាជីវករ​ក្នុង​ផ្សារ​ក្ដាម កុំ​តម្លើង​ឡើង​ថ្លៃទំនិញ និង​សេវា​របស់ខ្លួន ដែល​នាំឲ្យ​ភ្ញៀវទេសចរ ឬ​អតិថិជន​មានការ​រុញ​រា​មិន​ចង់​ទិញដូរ​ទំនិញ និង​សេវា​របស់​អាជីវករ​ក្នុង​ខេត្ត​មួយ​នេះ នាំឲ្យ​ខ្សត់​ភ្ញៀវទេសចរ មក​ទស្សនា​ខេត្ត​កែប និង​បាត់បង់​ចំណូល​របស់​ប្រជាពលរដ្ឋ តាមរយៈ​វិស័យ​ទេសចរណ៍​នេះ​។ លោក​ក៏បាន​ទទូច​ឲ្យ​អាជីវករ​រក្សា​ឲ្យបាន​នូវអ​នាម័យ​ទំនិញ និង​ចូលរួម​ថែរក្សា​សម្អាត​បរិស្ថាន ក្នុង​រមណីយដ្ឋាន​ខេត្ត​កែប ក៏ដូចជា​ក្នុង​ខេត្ត​កែប​ទាំងមូល​ផងដែរ​។​
300px|រូបភាពតូច|ស្តាំ|សកម្មភាពរបស់បងប្អូនប្រជាពលរដ្ឋក្នុងផ្សាក្ដាម​ ខេត្តកែប
​

 ការអភិវឌ្ឃន៍ផ្សារក្ដាម 
សូមជម្រាបថា នា​ថ្ងៃទី​២២-២៣-២៤ ខែ​ធ្នូ ឆ្នាំ​២០១៧ ខាងមុខ ពិធីបុណ្យ​សមុទ្រ ជុំ​ទី​២ លើក​ទី​៦ នឹង​ប្រារព្ធ​ឡើង​នៅ​ខេត្ត​កែប ក្រោម​វត្តមាន​របស់​លោកនាយ​ក​រដ្ឋមន្ត្រី ហ៊ុន សែន និង​ស្រី​លោក ប៊ុន រ៉ានី ហ៊ុនសែន ជាមួយនឹង​កម្មវិធី​កម្សាន្ត និង​ពិ​ពណ៌​ផលិតផល​ជាច្រើន​សម្បូរបែប ប្លែក​ពី​ពិធីបុណ្យ​សមុទ្រ​មុនៗ​ទៀតផង​៕
​   
ទិដ្ឋភាព​​នៅ​ផ្សារ​ក្ដាម​ខេត្ត​កែប
ភ្ញៀវ​ទេសចរ​ភាគ​ច្រើន​ដែល​ទៅ​លេង​កម្សាន្ត​នៅ​ឯ​ឆ្នេរខ្សាច់​ខេត្ត​កែប គឺ​តែង​តែ​ចូល​ទៅ​ទិញ​ម្ហូប​អាហារ​នៅ​ផ្សារ​មួយ​កន្លែង​ឈ្មោះ "ផ្សារ​ក្ដាម" នៅ​ខេត្ត​កែប។ អ្នក​ទេសចរ​ទាំង​នោះ គឺ​សំដៅ​រក​ទិញ​អាហារ​សមុទ្រ ដូច​ជា​ក្ដាមសេះ បង្គា ឬ មឹក ជា​ដើម។​ 

 ឯកសារយោង